
TRGOVAČKI SUD U PAZINU						
52000 PAZIN, Dršćevka 1 						        
							
										     St-433/2025-50	

Z A P I S N I K
Od 1. srpnja 2026.
Sastavljen kod Trgovačkog suda u Pazinu 
o ročištu za raspravljanje i glasovanje o stečajnom planu 
u stečajnom postupku nad dužnikom
 STANOINVEST d.o.o. u stečaju, Pula, Mutilska ulica 5, OIB: 41266265078

  
OD SUDA PRISUTNI:
Adrijana Labinjan Skok, sutkinja 
Jasmina Matika, zapisničarka


Početak u 14:00 sati. Ročište je javno.
Utvrđuje se da su pristupili:
- stečajni upravitelj Sanjin Dinko Dorčić
- za vjerovnika Republiku Hrvatsku zastupnica po zakonu Blanka Cotman Kalac, 
  zamjenica u ŽDO u Puli
- za vjerovnike Ivicu Salvadora, SALVADOR VILLAGE d.o.o., WASHINGTON REAL 
  ESTATE d.o.o., NEKRETNINE ŠESTAR d.o.o., ROMA REAL ESTATE d.o.o., 
  SALVADOR INVESTMENT d.o.o., SALVADOR ACADEMY d.o.o., SALVADOR 007 
  d.o.o., PULA ISTOK d.o.o. i za Šarić Ivana, punomoćnica Neda Milotić, odvjetnica iz 
  Pule, punomoć u spisu
- Ivica Salvador osobno te izjavljuje da opunomoćuje odvjetnicu Nedu Milotić za 
  zastupanje u svim društvima u kojima je on zastupnik po zakonu.


	Odvjetnica Neda Milotić izjavljuje da prihvaća punomoć koju joj je Ivica Salvador dao danas na zapisnik za zastupanje svih društava u kojima je on zastupnik po zakonu.

	Ivica Salvador i punomoćnica izjavljuju da je uplaćen potpuni iznos po stečajnom planu, međutim da zbog nekog nesporazuma između banaka nije vidljiva cjelokupna uplata.

Stečajni upravitelj izjavljuje da je na račun stečajnog dužnika uplaćeno 217.755,00 eura te nedostaje iznos od 19.000,00 eura kako bi se u cijelosti mogli namiriti vjerovnici razvrstani u skupinu 1 kao i svi troškovi stečajnog postupka. 

Stečajni upravitelj i vjerovnik Republika Hrvatska predlažu da se današnje ročište odgodi dok se ne bude na izvodu banke vidjela uplata cjelokupnog iznosa potrebnog za namirenje tražbina vjerovnika skupine 1 i troškova stečajnog postupka. Predlaže se da se omogući pristup ročištu na daljinu.

	Sutkinja donosi
r j e š e nj e

	Današnje se ročište radi rasprave i glasovanja o stečajnom planu odgađa i zakazuje za 

17. srpnja 2026. u 9:00 sati

	Ovaj zapisnik objaviti će se na e-Oglasnoj ploči čime se smatra da je poziv upućen svim vjerovnicima i stečajnom upravitelju. Ročištu se može pristupiti na daljinu putem linka https://meet.cdu.gov.hr/TSPA2ST4332025 preko web-preglednika Microsoft Edge.



Dovršeno u 14:20 sati.



		                		   	Sutkinja	                    Stečajni upravitelj

